шеги за Трева
Отишла комисия да инспектира един работник на полето. Заварили го да коси трева. Председателят на комисията му направил забележка:
- Не работиш достатъчно рационално. Ти замахваш два пъти, но косата коси само на едната страна, а другият ход е празен. Прикрепи към дръжката още една коса на обратно и започвай да косиш и наляво, и надясно!
На другия ден комисията пак дошла и видяла, че работникът коси с две коси. Шефът на комисията се приближил до него и му казал:
- Не работиш достатъчно рационално. Вържи едно гребло на задника си, та направо да събираш окосената трева!
На следващия ден комисията се изсипала отново - работникът размахва дръжката с двете коси и с греблото събира тревата. Като ги видял, той хукнал да бяга през полето. Настигнали го и го върнали. Началникът се обърнал към него:
- Защо побягна бе, човек? Аз исках да те похваля и да ти дам премия.
- Защото си помислих, че то не остана какво друго, ами ще ме накарате да си закача един фенер на оная работа и да работя и нощна смяна.